OpenLLM-France/wikimedia huggingface dataset:
# Ingalaterra eta Galesko Alderdi Berdea

Ingalaterra eta Galesko Alderdi Berdea (ingelesez: Green Party of England and Wales, GPEW; galesez: Plaid Werdd Cymru a Lloegr) Erresuma Batuko alderdi ekologista da. 1990ean sortu zuten Alderdi Berdea banatu zenean. 2012 eta 2016 artean Natalie Bennett bere buruzagia izan zen.

## Kanpo estekak

* Datuak: Q9669
* Multimedia: Green Party of England and Wales / Q9669
# Ingalaterra-Eskozia muga

Ingalaterra-Eskozia muga, Eskoziako gaeleraz: Crìochan Anglo-Albannach) eta ingelesez: Anglo-Scottish border, Erresuma Batuan, Ingalaterra eta Eskozia herrialdeak banatzen dituen muga da. 154 kilometro luze ditu, eta ekialdeko kostalden dagoen Marshall Meadows badiatik mendebaldeko kostaldeko Solwayko fiordora doa.

## Historia

Muga hau ez da beti egonkorra izan. Adibidez, Antzinaroan Erromatar Inperioaren Britainia probintzia eta Kaledonia arteko muga hasieran Antoninoren Harresia eta ondoren Hadrianoren Harresiak adierazten zuten. Ondoren, Erdi Aroan, pikto eta gaelikoen Albako Erresumaren arteko muga Fortheko fiordoan zegoen.
Gaur egungo Solway-Tweet arteko Ingalaterra eta Eskozia arteko muga 1237an legalki ezarri zen.

## Ikus gainera

* Gales-Ingalaterra muga
* Irlandako Errepublika eta Erresuma Batua arteko muga
* Datuak: Q2991077
* Multimedia: Border between England and Scotland / Q2991077
# Ingalaterra Berriko egun iluna

Ingalaterra Berriko egun iluna (ingelesez: New England's Dark Day) 1780ko maiatzaren 19an Ingalaterra Berrian gertatu zen ez-ohiko fenomenoari esaten zaio. Gaur egun fenomeno horren arrazoiak oraindik ez dira argitu. Espezialista askoren ustez jatorria fenomeno desberdinetan bilatu beharko litzateke: baso-sute baten kea, egun lainotua eta laino arin bat. Fenomenoa egoera honetan zetzan: eguerdi aldean, zenbait tokitan lehenago, zerua ilundu joan zen, gaua aurreratuz eta laster eragin handia izanik: oraindik eguna izanda kandelak eta argiak piztu behar izan ziren. Testigantzak ugariak izan ziren, tartean George Washington, eta askoren ustez fenomenoak Azken auzia iragartzen zuen.

## Fenomenoaren lurraldea

Egun Iluna Kanadako ekialdean eta Ameriketako Estatu Batuetako sei estatuetan nabarmendu zen: Maine, New Hampshire, Vermont, Massachusetts, Rhode Island eta Connecticut.

## Zalantza handiak

Hipotesi nagusiaren aztarnak, hau da, baso-sute handi baten jatorria onartzeko ez dira aurkitu:
* Abereak lasai zeuden eta ez zitzaien beldurrik antzeman.
* Zuhaitzen enborretan egindako azterketek ez dute sutearen aztarnarik erakutsi.
* Egun haietako prentsan ez zen horrelako informaziorik jaso.

## Erreferentziak

* ↑ "An Account of a very uncommon Darknefs, in the State of New England, May 19, 1780", The Analytical Review, Or History of Literature, Domestic and Foreign, on an Enlarged Plan, 519 or.

## Kanpo estekak

* (Ingelesez):"Abraham Davenport & The Dark Day" at The Stamford Historical Society.
* (Ingelesez):Fenomenoaren kausak.
* (Ingelesez):"Zerk sortu zuen Egun Iluna?", BBC News Magazine.
* (Gaztelaniaz):Fenomenoaren historia Labrujulaverde webgunean.
* Datuak: Q588300
# Infusio-poltsatxo

Infusio-poltsatxoa te, kamamila eta beste belarretako infusioak egiteko erabiltzen den nylonez, zetaz edo paper porotsuz zigilatutako poltsa txikia da.

## Historia

Infusio-poltsatxoak AEBetan asmatu zituzten, 1903an. XX. mendeko lehen hamarkadan, Thomas Sullivan New Yorkeko merkatariak latorrizko potoetan saltzen zuen tea, eta bezeroei lagin txikiak bidaltzeko tea zetazko poltsa txikietan sartzen hasi zen. Poltsatxoa bilgarri hutsa zen; Sullivanek espero zuen bilgarritik ateratzea infusioa prestatu baino lehen. Baina bezero askok te poltsatxoa kontsumitzeko prest zegoen produktutzat jo zuten eta ez zuten landarea poltsatik ateratzen eta edaria egun maiz egin ohi den bezala prestatzen zuten. Bezeroek tea prestatzea askoz erosoagoa zela ikusita produktua horrela prestatuta bidal ziezaien eskatu zioten Sullivani eta te-poltsatxoak merkaturatzen hasi zen.

## Erreferentziak

* ↑ (Ingelesez) Tea-leaf holder.. 1901-08-26 (Noiz kontsultatua: 2020-12-12).
* ↑ Nagore Irazustabarrena, , Argia, 2015-11-01, CC-BY-SA lizentzia

## Kanpo estekak

* Datuak: Q863250
* Multimedia: Tea bags / Q863250
# Ingalaterra Berria

Ingalaterra Berria (ingelesez: New England) Ameriketako Estatu Batuetako azpieskualdea da, herrialdeko ipar-ekialdean dagoena.
Mugakideak hauexek ditu: Erdialdeko Estatu Atlantikoak eskualdea mendebaldean Kanada iparraldean eta Ozeano Atlantikoa ekialdean eta hegoaldean.
181.440 km2-ko azalera dauka eta 2006an 14.239.724 biztanle zituen (76.7 biz./km2).

## Historia

* 1614an John Smith kapitain ingelesak "New England" izena eman zion eskualdeari, A Description of New England bere liburuan.

## Estatuak

Eskualdea sei estatu hauek osatzen dute, biztanleen kopuruaren arabera ordenaturik:
* Massachusetts: 6.349.097 biztanle (2000).
* Connecticut: 3.405.565 biztanle.
* Maine: 1.274.923 biztanle.
* New Hampshire: 1.235.786 biztanle.
* Rhode Island: 1.048.319 biztanle.
* Vermont: 608.827 biztanle.

## Hiri nagusiak

* Boston, Massachusetts: 589.141 biztanle.
* Providence, Rhode Island: 173.618
* Worcester, Massachusetts: 172.648
* Springfield, Massachusetts: 152.082
* Bridgeport, Connecticut: 139.529
* Hartford, Connecticut: 124.558

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* New England Confederation Alliance
* Datuak: Q18389
* Multimedia: New England / Q18389
# Iván Giménez

Iván Giménez Gil (1976, Iruñea, Euskal Herria), euskal kazetari eta sindikalista bat da.

## Ibilbidea

Kazetaritzan lizentziatua, bere ibilbide profesionala nafar hiriburuko Eguzki Irratian hasi zuen. 1997-2011 artean Noticias de Navarra egunkarian lan egin zuen.
2015ean Nafarroa Garaian aski ospetsua egin zen El corralito foral liburua idatzi zuen.
2000. urtetik Eusko Langileen Alkartasuna sindikatuko afiliatua eta 2016tik Batzorde Eragileko kidea ere bada.

## Idazlanak

* El corralito foral. Las tripas del navarrismo, al aire: un ecosistema al servicio del capital (2015, Pamiela)

## Erreferentziak

* ↑ Iván Giménez, nuevo responsable de comunicación de la ejecutiva de ELA. 2016ko maiatzaren 25a, Noticiasdenavarra.com (Gaztelaniaz)
* Datuak: Q60594327
# Iván Martín Núñez

Iván Martín Núñez (Bilbo, Bizkaia, 1999ko otsailaren 14a), Iván Martín bezala ezagunagoa, bizkaitar futbolaria da. Erdilari gisa aritzen da normalean. Espainiako Ligako Lehen Mailako Deportivo Alavés-en jokatu du, Villarrealetik utzita. Bilbon jaio arren, umetik Torre Pachecon bizi izan da. Villarrealen harrobian hezia, 2019an debutatu zuen.

## Kirol Ibilbidea

2024ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Vila-real C | 3. | 2017/18 | 33 | 3 | - | - | - | - | - | - | | | - | - | 33 | 3 |
| Vila-real C | Denera | Denera | 33 | 3 | - | - | - | - | - | - | | | - | - | 33 | 3 |
| Vila-real B | 2.B | 2018/19 | 35 | 0 | - | - | - | - | - | - | | | - | - | 35 | 0 |
| Vila-real B | Denera | Denera | 35 | 0 | - | - | - | - | - | - | | | - | - | 35 | 0 |
| Vila-real | 1. | 2018/19 | 0 | 0 | 1 | 0 | - | - | 0 | 0 | | | - | - | 1 | 0 |
| Vila-real | Denera | Denera | 0 | 0 | 1 | 0 | - | - | 0 | 0 | | | - | - | 1 | 0 |
| Vila-real B | 2.B | 2019/20 | 27 | 0 | - | - | - | - | - | - | | | - | - | 27 | 0 |
| Vila-real B | Denera | Denera | 27 | 0 | - | - | - | - | - | - | | | - | - | 27 | 0 |
| Mirandes | 2. | 2020/21 | 33 | 4 | 0 | 0 | - | - | - | - | | | - | - | 33 | 4 |
| Mirandes | Denera | Denera | 33 | 4 | 0 | 0 | - | - | - | - | | | - | - | 33 | 4 |
| Alaves | 1. | 2021/22 | 6 | 0 | 2 | 0 | - | - | - | - | - | - | - | - | 8 | 0 |
| Alaves | Denera | Denera | 6 | 0 | 2 | 0 | - | - | - | - | - | - | - | - | 8 | 0 |
| Girona | 2. | 2021/22 | 19 | 0 | - | - | - | - | - | - | - | - | - | - | 19 | 0 |
| Girona | 1. | 2022/23 | 24 | 3 | 2 | 0 | - | - | - | - | - | - | - | - | 26 | 3 |
| Girona | 1. | 2023/24 | 36 | 5 | 4 | 0 | - | - | - | - | - | - | - | - | 40 | 5 |
| Girona | 1. | 2024/25 | - | - | - | - | - | - | - | - | - | - | - | - | - | - |
| Girona | Denera | Denera | 79 | 8 | 6 | 0 | - | - | - | - | - | - | - | - | 85 | 8 |
| Ibilbide osoan | Ibilbide osoan | Ibilbide osoan | 213 | 15 | 9 | 0 | 0 | 0 | - | - | - | - | - | - | 222 | 15 |

## Kanpo estekak

* Datuak: Q60667184
# Iván Marino Ospina

Iván Marino Ospina, Ivan Izugarria ezizenez ere ezaguna (Roldanillo, 1940ko apirilaren 16a - Cali, 1985eko abuztuaren 28a), kolonbiar gerrillaria izan zen.

## Lehen urteak

Ez da asko ezagutzen Marinoren hasierako bizitzari buruz. Valle del Caucan jaio zen eta unibertsitate ofizial batean ikasi zuen.

## Lehen aldia iraultzaile gisa

Ospina sinetsita zegoen Kolonbiako iraultza indarkeriarekin bakarrik posible zela. Kolonbiako Indar Armatu Iraultzaileak (FARC) hasieran mesfidati izan zirenez, 1966an bakarrik lortu zuen haien taldean sartzea, baina gero CIAko agentea izatea leporatu eta kanporatu zuten. Geroago, Venezuelako gerrillan sartu zen. 1970ean Kolonbiara itzuli zen M-19 taldea sortzeko, Jaime Bateman Cayón-ekin batera, Gazte Komunistako (Juventudes Comunistas, JUCO) lagunarekin, FARCetik kanporatua ere berriki. Ospina M-19ko bigarren gizona izan zen. Igo eta egun gutxira, Calin atxilotu eta Bogotara bidali zuten eta bertan etengabeko torturak jasan zituzten "Sacromonteko koba" ospetsuetan bere buruaz beste egiten saiatu arte. Sei hilabete geroago, Armadako nagusi gisa mozorrotuta, ihes egin zuen eta taldeko komandante-orde gisa itzuli zen.

## M-19ko liderra

Bateman 1983ko apirilaren 28an hil zen hegazkin istripu batean, eta Ospinak hartu zuen gerrilla taldearen agintea. Hori horrela, Madrilen izan zen Belisario Betancur Cuartas presidentearekin izandako bilera eztabaidagarrietan, 1984an tregua ekarri zutenak. Urte bereko abenduan, Mexikon egindako bilera batean, hanka-sartze ikaragarri baten protagonista izan zen: Kolonbian bizi ziren estatubatuarrei zuzendutako mafia mehatxuak goraipatu zituen. Akats taktiko horrek M-19 taldeko lidergoa kostatu zion eta bere ordez Álvaro Fayadek hartu zuen. Bere postuek, beti indarkeriatik gertu, "Ivan Izugarria" ezizena irabazarazi zioten.

## Erretratua telebistan

Narcos telesaileko Ivan Torresen pertsonaia Ospinan oinarrituta dago. Iraultzaile inozo gisa azaltzen da, Pablo Escobarrek Kolonbiako Justizia Jauregiaren aurkako Erasoa antolatzeko manipulatua. Seriean Ivan Escobar-ek hiltzen du erasoaren ostean.

## Kanpo estekak

* Datuak: Q2918567
# Iván Repila

Iván Repila (Bilbo, 1978) bizkaitar eleberrigile eta editorea da, MasMédula Ediciones argiteletxearen sortzailea.

## Lanak

* Una comedia canalla (Libros del Silencio, 2012)
* El niño que robó el caballo de Atila (Libros del Silencio, 2013)
* Datuak: Q28503741
* Multimedia: Iván Repila / Q28503741
# Iván Martín Seoane

Iván Martín Seoane (Barakaldo, Bizkaia, 1987) bizkaitar igerilari ohi eta entrenatzaile bat da. Gaur egun Valentziako CN Vila-real taldeko entrenatzailea da.

## Bizitza

Barakaldon jaioa. 1995. urtean hasi zuen bere ibilbidea igerilari profesional moduan. Igerilari profesionala izan zen 2005. urtera arte. 2008an entrenatzaile ibilbidea hasi zuen.

## Entrenatzaile ibilbidea

* CN Sestao (2008-2011)
* Bizkaiko Igeriketa Federazioa (2009-2011)
* Club Deportivo La Unión (2011-2013)
* CN Abulense (2013-2015)
* CN Criptana Gigantes (2019-2021)
* Espainiako Igeriketa VI. Txapelketa. Gaztela-Mantxako Talde Ofiziala. 2020.
* CN Vila-real (2021-2022)

## Erreferentziak

* 1 2 (Gaztelaniaz) «NATACIÓN – “Mi primer objetivo es la cohesión del grupo para conseguir mejores resultados”» Deportes Ávila 2013-10-01 (Noiz kontsultatua: 2024-06-21).
* ↑ (Gaztelaniaz) NORTE, EL. (2013-02-05). «El Casino de la Unión participará en el Campeonato de España Open Master de Natación» El Norte de Castilla (Noiz kontsultatua: 2024-06-21).
* ↑ (Gaztelaniaz) NORTE, EL. (2013-02-05). «El Casino de la Unión participará en el Campeonato de España Open Master de Natación» El Norte de Castilla (Noiz kontsultatua: 2024-06-23).
* ↑ (Gaztelaniaz) «NATACIÓN – Los alevines e infantiles del C.N. Abulense comienzan la temporada en Salamanca» Deportes Ávila 2013-10-23 (Noiz kontsultatua: 2024-06-21).
* ↑ «Los nadadores del C.N. Abulense mejoraron sus marcas en la 1ª jornada de la Liga Territorial | www.cnabulense.com» www.cnabulense.com (Noiz kontsultatua: 2024-06-21).
* ↑ (Gaztelaniaz) Real, La Tribuna de Ciudad. (2021-07-13). «Fernando Olivares, al Nacional Alevín» La Tribuna de Ciudad Real (Noiz kontsultatua: 2024-06-21).
* ↑ (Gaztelaniaz) «Fernando Olivares, del CN Criptana Gigantes, participará en el Nacional Alevín» www.lanzadigital.com 2021-07-13 (Noiz kontsultatua: 2024-06-21).
* ↑ (Gaztelaniaz) Rubio, Alfredo. (2022-01-26). «Fernando Olivares Manjavacas, el joven nadador que quería jugar al fútbol» Campo de Criptana (Noiz kontsultatua: 2024-06-21).
* ↑ (Gaztelaniaz) Farrera, Carlos Javier Velasco. (2020-02-04). «“CN Criptana Gigantes campeón regional alevín y mínima nacional”» manchamedia (Noiz kontsultatua: 2024-06-22).
* ↑ «Veintitrés nadadores representarán a Castilla-La Mancha en el VI Campeonato de España por Selecciones Autonómicas Alevín – Edad Escolar CSD» www.fnclm.com (Noiz kontsultatua: 2024-06-22).
* ↑ Valenciana, Amigos Natación. (sábado, 18 de septiembre de 2021). «AMIGOS DE LA NATACION VALENCIANA: Iván Martín Seoane al Vila-real» AMIGOS DE LA NATACION VALENCIANA (Noiz kontsultatua: 2024-06-21).

## Kanpo estekak

* Datuak: Q126831807
# Iván Noel

Yves Noel Couldrey (Beirut, Libano, 1968 – Alta Gracia, Argentina, 2021eko uztailaren 19a), ezagunagoa Iván Noel izenez, franko-argentinar zinemagilea eta ekoizlea izan zen.

## Filmografia
### Film luzeak

* 2008 - En tu ausencia
* 2009 - Brecha
* 2010 - ¡Primaria!
* 2012 - Vuelve
* 2013 - Limbo (Children Of The Night)
* 2014 - Ellos volvieron (They Returned)
* 2017 - La Tutora (Burnt Knees)
* 2018 - Nine meals from chaos
* 2019 - Rechazados (Rejected)
* 2020 - Cordero de Dios (Lamb of God)

## Kanpo estekak

* Datuak: Q3156378
# Iván Redondo

Iván Redondo Bakaikoa (Donostia, 1981) gipuzkoar aholkulari politikoa da. La Salle Donostian ikasi zuen, Imanol Olasagasti bere historiako irakaslea izanda eta ondoren Deustuko Unibertsitatean humanitateak eta komunikazioan lizentziatu zen,bukatu ondoren PPentzat hasi zen lanean, Xavier García Albiol eta Antonio Basagoitirentzat. 2017an Pedro Sánchezentzat lan egiteari ekin eta 2018ko Mariano Rajoyren aurkako zentsura mozioaren ideologotzat hartzen dute.

## Erreferentziak

* ↑ (Gaztelaniaz) Ruiz de Almirón, Víctor. (2018-06-07). «Sánchez rompe con el pasado y nombra a Iván Redondo como jefe de gabinete» ABC.

## Kanpo estekak

* Datuak: Q54835591
* Multimedia: Iván Redondo / Q54835591
# Inprimagailu matrizial

Inprimagailu matriziala ezkerretik eskuinera mugitzen den inprimagailu-burua duen inprimagailu mota bat da, orrialdean talkaren bidez inprimatzen duena, tintazko zinta paperaren kontra sakatuz, idazmakina baten funtzionamenduaren antzera. Idazmakina edo margaritazko inprimagailuak ez bezala, letrak matrize bateko puntuak hautatuz lortzen dira, eta, beraz, posible da letra tipo desberdinak eta, oro har, grafikoak ekoiztea.
Inprimaketak eskatzen duen presio mekanikoagatik, inprimagailu hauek karbonozko kopiak sor ditzakete.
Teknologia hau Digital Equipment Corporation-ek merkaturatu zuen lehen aldiz.
Teknikoki, "matrizial" terminoa okerra da, tintazko inprimagailu, inprimagailu termiko eta laser inprimagailu ia guztiek puntu matrizeak sortzen dituztelako. Hala ere, badirudi hitz hau talkazko inprimagailu matrizialetarako gordeta dagoela.

## Kanpo estekak

* Datuak: Q584101
* Multimedia: Dot matrix printers / Q584101
# Inprimagailu termiko

Inprimagailu termikoa paper termosentikorra zeharkatzen duten orratz bero multzo batean oinarritzen da, kontaktuan beltza bihurtzen dena.
Kostu txikia dutenez, kutxazain automatikoetan eta supermerkatuetan asko erabiltzen dira.
Inprimatze-abiadura milimetro segundokoetan (mm/s) neurtzen da, inprimagailutik ateratzen den paper-erroiluaren milimetroei erreferentzia eginez.
Inprimagailu mota hau inprimagailu gisa sailka daiteke: talkarik gabe; puntu matrizialeko karaktereak; karakterez karaktere; eta testu bakarreko inprimagailua.

## Abantailak

* Kopia bakoitzeko kostuak oso baxuak dira, ez baitu paperak berak baino gehiago kontsumitzen

## Desabantailak

* Inprimatze termikoak monokromo beltzean inprimatzea ahalbidetzen du, eta azken modeloetan soilik paper berezi bat erabiliz, gorri edo urdinez.
* Inprimatzeko abiadura 100 eta 206 mm/s artekoa izan ohi da.
* Inprimaketaren iraunkortasuna nahiko baxua da, paperaren higadurak, batez ere tenperatura altuko inguruneetan, bertan idatzitako testua ezabatzea eragiten baitu eta usain izugarria dutelako erretzean.

## Erreferentziak

* ↑ http://www.merriam-webster.com/dictionary/thermal%20printer

## Kanpo estekak

* Datuak: Q59138722
* Multimedia: Thermal printers / Q59138722
# Inpresioak eta paisaiak

Inpresioak eta paisaiak (edo gazteleraz, Impresiones y paisajes) 1918an Federico García Lorca poeta eta dramaturgo granadarrak idatzitako bidaia-liburua da. Prosan idatzitako liburu bakarra da, eta bertan poetak 1916 eta 1917 bitartean Madril, El Escorial, Ávila, Medina del Campo, Salamanca, Zamora, Astorga, Ourense, Redondela, Santiago de Compostela, Coruña, Lugo, León, Sehagún, Venta de Baños, Burgos eta Segovian ikasle izan zeneko bidaiak biltzen ditu. 1917.
Ismael González de la Serna margolari espainiarrak egin zuen azala.
* Datuak: Q60829836
* Multimedia: Impresiones y paisajes / Q60829836
# Inprimagailu

Inprimagailu bat ordenagailu baten dugun irudi edo testuzko dokumentu bat medio fisiko batetara (orokorrean, papera) pasatzeko funtzioa betetzen duen irteera periferiko bat da. Aurreneko inprimagailua XIX. mendean sortu zen, eta orain arte hobetzen joan dira. Badaude eta eskanerra eta inprimagailua batera dutenak.

## Motak

Talka inprimagailuak: kalkatu egiten dute inprimagailu hauek, tinta beste tintarekin kolpatuz. Honen emaitza hurrengoa da: paperean puntu bat edo karaktere bat inprimatzen da. Margarita edo matrizialak inprimagailu hauen adibide dira.
Tintazko inprimagailua: mota honek kartutxo batzuen bitartez inprimatzen du, non bere barruan 3tik 30 ml-ra edukia dauka. Bere kalitateak ia-ia laserrarena berdintzen du.
Laser inprimagailuak: inprimagailu hauek kalitate onena dutenak dira, tema honetaz hitz egiterakoan, eta beraien prezioak aldakorrak izan daitezke, modeloaren arabera. Bere lan egiteko modua fotokopiagailuen oso antzekoa da. Bere kalitatea eta azkartasuna izugarrizkoa da.

## Kanpo estekak

* Zientzia.net atariko artikulua: "Zer dira postscript inprimagailuak?" (1990/04/01)
* Zientzia.net atariko artikulua: "Metalentzako inprimagailua" (2001/05/16)
* Datuak: Q82
* Multimedia: Printers / Q82
# Inprimatze-zerbitzari

Inprimatze-zerbitzaria konputagailu-sareko erabiltzaileei inprimatze zerbitzua ematen dien ordenagailua edota programa da.

## Sarrera

Inprimagailu lokal baten prozesua sinplea da. Inprimatzeko datuak ordenagailu bertan prozesatzen dira eta gero inprimagailuari bidali. Sare inprimagailu baten, saretik datuak zerbitzarira bideratzea ere egin behar da. Hona inprimatze prozesu honen pausoak:
   * Inprimatze datuak sortzen dira eta zerbitzariari bidali
   * Inprimatze datuak sarean bideratzen dira
   * Inprimatze datuak inprimatze-zerbitzariko inprimatze-ilaran kokatzen dira
   * Inprimatze datuak inprimagailuari bidaltzen dira
   * Inprimagailuak datuak formateatzen ditu eta inprimatu
Sare administratzailearen ikuspuntutik sare handiko inprimatze lanen konfigurazioa zeregin konplexuak dira, hori dela eta kontuan izan behar da:
   * Ze zerbitzari izango den inprimatze zerbitzua emango duena
   * Inprimatze-ilarak sortu, organizazioaren ezaugarriei egokituta
   * Inprimatze-ilarak konfiguratu eta esleitu inprimagailuei
   * Atzipen eskubideak esleitu erabiltzaileei
   * Estazioetan urruneko konfigurazio zuzena

## Ikus, gainera

* Aplikazio zerbitzari
* Bezero-zerbitzari
* Imprimatze-ilara
* Posta zerbitzari
* Datu-base zerbitzari
* FTP zerbitzari
* Web zerbitzari
* Parez pareko sareak (P2P)
* Spool
* Zerbitzari

## Kanpo estekak

* Datuak: Q1162303
* Multimedia: Network printer servers / Q1162303
# Izar-poliedro uniforme

Geometrian, Izar-poliedro uniformea poliedro uniforme autoebakia da. Batzuetan, poliedro ez ganbila ere deitzen da. Poliedro bakoitzak izar-poligonoko aurpegiak, izar-poligonoko erpin-irudiak edo biak hartu ahal ditu barnean.

## Kanpo estekak

* Datuak: Q2878957
# Izar-poliedro

Geometrian, esan liteke izar-poliedroa ahurtasunezko ezaugarri errepikakorren bat daukan poliedro bat dela, izar itxura ematen diona. Izar-poligonoekin gertatzen den bezala, izar-poliedroak ez daude formalki definituta oraindik.
Bi izar-poliedro mota daude:
* modu errepikakorrean autoebakitzen diren poliedroak
* poliedro ahur berezi batzuk, zati ganbilak eta ahurrak edo zeladura-puntuak modu errepikakorrean txandakatzen dituztenak
Izar-poliedro hauek aztertu dituzte gehien: izar-poliedro erregularrak, izar-poliedro uniformeak, eta azken horien dualak. Poliedro horiek guztiak lehen motakoak dira.

## Izar-poliedro erregularrak

Izar-poliedro erregularrak lehen motakoak dira. Kepler-Poinsot-en solidoak izena dute, eta hauek dira:
| Dodekaedro handia | Izar-dodekaedro txikia | Izar-dodekaedro handia | Ikosaedro handia |

## Izar-poliedro uniformeak eta haien poliedro dualak

Izar-poliedro uniformeak asko dira; besteak beste, prismak, antiprismak eta haien dualak (infinitu dira sail bakoitzekoak).

### Abibide batzuk

| Poliedro uniformea | Poliedro duala |
| Prisma pentagramikoa | Bipiramide pentagramikoa |
| Dodezikosaedro handia | Dodezikosakroi handia |

## Izar-politopoak

Autoebakitzen diren zenbanahi dimentsioko politopoak izar-politopoak deitzen dira.
Definizioz, n dimentsioko politopo erregularra izar-politopoa da n–1 dimentsioko hiperaurpegi guztiak izar-politopoak badira, edo haren erpin-irudia izar-politopo bat bada.
Lau dimentsiotan, izar-polikoro erregularrak hamar dira, eta Schläfli-Hess-en polikoroak deritze.
Adibide bat: 120 gelaxkako izar-polikoro nagusi handia
Ez dago izar-politoporik 4 dimentsiotan baino gehiagotan.

## Ikus, gainera

* Izar-poligonoa
* Estelazioa
* Poliedro konposatua

## Kanpo estekak

* (Ingelesez) Weisstein, Eric W.: "Star Polyhedron" MathWorld-en.
* Datuak: Q1481248
* Multimedia: Star polyhedra / Q1481248
# Izar-poligono

Izar-poligono batzuk :
| {5/2} {7/2} {7/3} {8/3} {9/2} {9/4} {10/3} ... ||
| Schläfli-sinboloa 2<2q<p zkh(p,q)=1 | {p/q} |
| Erpinak eta aldeak | p |
| CDD | |
| Simetria-taldea | D$_p$ |
| Poligono duala | Autoduala |
| Barne-angelua | ${\frac {180(p-2q)}{p}}$ |
Izar-poligonoa izar itxurako poligono ahurra da. Gaur arte, erregularrak baino ez dira sakon aztertu; orokorrean, izar-poligonoak oraindik ez dituzte formalki definitu. Ez ditugu nahasi behar izar-multzoekin.

## Izar-poligono erregularrak

Geometrian, "izar-poligono erregularra" elkar ebakitzen duten aldeak dituen poligono aldeberdin eta angeluberdina da, poligono ganbil baten erpinak ondoz ondokoak ez direnekin hainbestetik behin konektatuz sortua.

### Adibideak

| Pentagrama | Hexagrama | Heptagrama | Oktograma | Eneagrama | Eneagrama | Dekagrama |
| {8/3} izar-poligono bat (oktograma) oktogono baten barruan eraikia | Salomon-en zigilua (hexagrama, zirkunferentziarekin eta puntuekin) |

## Ikus, gainera

* Poligono konplexua
* Izar magikoa
* Izar-poliedroa

## Erreferentziak eta oharrak

* ↑ Kappraff, Jay. (2002). Beyond measure: a guided tour through nature, myth, and number. World Scientific, 258 or. ISBN 978-981-02-4702-7..
* ↑ Elhuyar Zientzia eta Teknologiaren Hiztegi Entziklopedikoa. Izar-poligonoa. .

## Kanpo estekak

* (Ingelesez) Weisstein, Eric W.: "Izar-poligono" MathWorld-en.
* {en} Star Polygons – java applet
* Datuak: Q836708
* Multimedia: Star polygons / Q836708